**Naziv poduzeća d.o.o.,** ulica, mjesto, OIB: xxxxxxxxxxx, zastupana po direktoru Ime i Prezime, titula. (u daljnjem tekstu: Pružatelj usluge)

i

**Sveučilište u Zagrebu Fakultet šumarstva i drvne tehnologije**, Svetošimunska cesta 23, 10000 Zagreb, OIB: 07699719217, zastupan po dekanu prof. dr. sc. Josipu Margaletiću

(u daljnjem tekstu: Fakultet)

(dalje skupno u tekstu nazvani i kao: Sporazumne strane)

sklopili su u Zagrebu dana xx. veljače 2024. godine sljedeći

**SPORAZUM O SURADNJI**

**Članak 1.**

1. Sporazumne strane suglasno utvrđuju da je predmet ovog Sporazuma njihova poslovna suradnja koja se ostvaruje kroz međusobno povezivanje s ciljem provođenja stručne prakse studenata Fakulteta, a radi unaprjeđenja njihovog obrazovanja, stjecanja praktičnih znanja i vještina i povećanja njihovih kompetencija.

**Članak 2.**

1) Sporazumne strane suglasne su da će Pružatelj usluge omogućiti studentima Fakulteta pohađanje stručne prakse u svojim organizacijskim jedinicama te da će pridonijeti ostvarivanju programa stručne prakse sukladno planu održavanja prakse.

**Članak 3.**

1) Pružatelj usluge se obvezuje:

1. studentima osigurati potrebne uvjete za stjecanje znanja i kompetencija
2. studente uključiti u svoj redovni rad, sukladno svojim mogućnostima
3. osigurati jednog ili više mentora koji će pratiti rad studenata
4. upoznati studente s organizacijom rada
5. provoditi mjere zaštite na radu i mjere sigurnosti za vrijeme izvođenja stručne prakse
6. osigurati prostor za kvalitetno i nesmetano izvođenje stručne prakse
7. poticati i razvijati odgovorno ponašanje studenata u poslovnom radnom okruženju.

**Članak 4.**

1) Fakultet se obvezuje:

1. prije početka obavljanja stručne prakse Pružatelju usluge dostaviti popis studenata koji će boraviti u njegovim organizacijskim jedinicama, kao i podatke o odgovornoj osobi Fakulteta ovlaštenoj za provođenje prakse
2. pružiti potrebnu pomoć da se stručna praksa organizira i provede na najsvrsishodniji način
3. pomagati u rješavanju problema povezanih s provođenjem stručne prakse
4. upoznati studente prije početka stručne prakse s poslovima i nalozima koje će obavljati, zahtjevima poštivanja pravila unutarnjeg reda i organizacije poslovanja Pružatelja usluge te obvezom poštivanja tajnosti podataka (u slučaju da je takav zahtjev propisan ili određen od strane Pružatelja usluge).

**Članak 5.**

1. Za vrijeme obavljanja stručne prakse student je dužan pridržavati se mjera zaštite na radu te je dužan postupati u skladu s propisima o sigurnosti na radu o čemu vodi brigu Pružatelj usluge.
2. Prema opremi i sredstvima za rad student je obvezan postupati s dužnom pažnjom i u skladu s uputama koje je dobio od Pružatelja usluge.
3. Za vrijeme obavljanja stručne prakse student je dužan pridržavati se radnih i poslovnih pravila Pružatelja usluge i uputa koje mu daje odgovorna osoba Fakulteta ovlaštena za provođenje stručne prakse te ponašati se i voditi se u skladu s njima.
4. U slučaju nepridržavanja mjera zaštite na radu, radnih i poslovnih pravila Pružatelja usluge, narušavanja javnog reda i mira, narušavanja unutarnjeg reda i organizacije poslovanja u organizacijskoj jedinici Pružatelja usluge u koju je raspoređen te u drugim opravdanim slučajevima prema procjeni odgovorne osobe Fakulteta ovlaštene za provođenje stručne prakse, odgovorna osoba Fakulteta ovlaštena za provođenje stručne prakse ima ovlast i dužnost studenta udaljiti s prakse.
5. Student koji namjerno ili svojim nemarom nanese štetu organizacijskoj jedinici Pružatelja usluge u kojoj obavlja stručnu praksu, dužan je tu štetu nadoknaditi i protiv njega će biti pokrenut stegovni postupak.
6. Sporazumne strane su suglasne da Fakultet ne odgovara za nikakvu štetu koju za vrijeme trajanja stručne prakse prouzroči student, već je za istu student osobno odgovoran.

**Članak 7.**

1) Kontakt osobe za realizaciju ovog Sporazuma te osobe preko kojih će se vršiti komunikacija su:

* za Pružatelja usluge – Ime i Prezime, titula, e-mail:, broj mobitela:
* za Fakultet – prodekan Drvnotehnološkog odsjeka, prof. dr. sc. Alan Antonović, e-mail: aantonovic@sumfak.unizg.hr, broj mobitela: 091/512 4269.

**Članak 8.**

1. Ovaj Sporazum se sklapa na neodređeno vrijeme, a započinje od akademske godine 2023/2024.
2. Sporazumne strane suglasno utvrđuju da svaka strana ima pravo pisanom izjavom jednostrano raskinuti ovaj Sporazum bez navođenja razloga, u kojem slučaju otkazni rok iznosi 5 (pet) dana.
3. U slučaju da jedna od Sporazumnih strana grubo krši svoje obveze iz ovog Sporazuma, Sporazum se može raskinuti bez otkaznog roka u bilo kojem trenutku, slanjem pisane obavijesti o raskidu drugoj Sporazumnoj strani.
4. Osim u slučaju grubog kršenja obaveza iz ovog Sporazuma, raskid sporazuma nema utjecaja na dovršetak aktivnosti koje su u provedbi.

**Članak 9.**

1) Sve eventualne sporove proizašle iz ovog Sporazuma Sporazumne strane obvezuju se rješavati mirnim putem, a ukoliko to nije moguće ugovaraju nadležnost suda u Zagrebu.

**Članak 10.**

1. Ovaj Sporazum je sačinjen u 4 (četiri) istovjetna primjeraka od kojih svaka strana zadržava po 2 (dva) primjerka.
2. Ovaj Sporazum predstavlja pravu volju stranaka te ga u znak prihvaćanja prava i obveza potpisuju osobe ovlaštene za zastupanje Sporazumnih strana.

|  |  |  |
| --- | --- | --- |
| **Naziv Poduzeća** |  | **SVEUČILIŠTE U ZAGREBU FAKULTET ŠUMARSTVA I DRVNE TEHNOLOGIJE** |
| DIREKTOR\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | DEKAN\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  |  | U –  |
| KLASA: |  | KLASA:  |
| URBROJ:  |  | URBROJ:  |
| U mjestu, dana:  |  | U Zagrebu, dana: 00.2.2024. |